CELEX: 62015CN0436
Language: sk
Date: 2015-08-10 00:00:00
Title: Vec C-436/15: Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 10. augusta 2015 – Lietuvos Respublikos aplinkos ministerijos Aplinkos projektų valdymo agentūra/UAB „Alytaus regiono atliekų tvarkymo centras“

12.10.2015   
            
            
               SK
            
            
               Úradný vestník Európskej únie
            
            
               C 337/11
            
         Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 10. augusta 2015 – Lietuvos Respublikos aplinkos ministerijos Aplinkos projektų valdymo agentūra/UAB „Alytaus regiono atliekų tvarkymo centras“
   (Vec C-436/15)
   (2015/C 337/13)
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos vyriausiasis administracinis teismas
   
      Účastníci konania pred vnútroštátnym súdom
   
   
      Odvolateľka: Lietuvos Respublikos aplinkos ministerijos Aplinkos projektų valdymo agentūra
   
      Odporcovia: UAB „Alytaus regiono atliekų tvarkymo centras“, Lietuvos Respublikos finansų ministerija, UAB „Skirnuva“, UAB „Parama“, UAB „Alkesta“, UAB „Dzūkijos statyba“
   
      Prejudiciálne otázky
   
   
               1.
            
            
               Čo predstavuje „mnohoročný program“ v zmysle článku 3 ods. 1 nariadenia Rady (ES, Euratom) č. 2988/95 (1) z 18. decembra 1995 o ochrane finančných záujmov Európskych spoločenstiev?
            
         
               2.
            
            
               Zodpovedajú také projekty, akým je projekt č. 2001/LT/16/P/PE/003: „Vytvorenie systému odpadového hospodárstva pre región Alytus“, na ktorý bola poskytnutá podpora rozhodnutím Komisie č. PH(2001)5367 z 13. decembra 2001, ktorým bolo schválené opatrenie 2001 LT 16 P PE 003, zmeneným a doplneným rozhodnutím Komisie č. PH/2002/9380 z 23. decembra 2002, pojmu „mnohoročný program“ uvedenému v článku 3 ods. 1 nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev?
            
         
               3.
            
            
               Pokiaľ je odpoveď na druhú otázku kladná: Ktorý okamih sa má považovať za začiatok plynutia premlčacej lehoty konania podľa článku 3 ods. 1 nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev?
            
         
      (1)  Ú. v. ES L 312, s. 1; Mim. vyd. 01/001, s. 340.